sagorsarker/bangla-wikipedia huggingface dataset:
টনি পিগট

অ্যান্থনি চার্লস শ্যাকলটন পিগট (; জন্ম: ৪ জুন, ১৯৫৮) লন্ডনের ফুলহাম এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও সাসেক্স এবং নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘লেস্টার’ ডাকনামে পরিচিত টনি পিগট।
হ্যারো স্কুলে অধ্যয়ন করেছিলেন তিনি। ১৯৭৮ সাল থেকে ১৯৯৫ সাল পর্যন্ত টনি পিগটের প্রথম-শ্রেণীর খেলোয়াড়ী জীবন চলমান ছিল। হ্যারোভীয় টনি পিগটের এক টেস্টে অংশগ্রহণের বিষয়টি সৌভাগ্যজনকভাবে সঠিক সময়ে সঠিক স্থানে ঘটেছিল।
নিজের সেরা দিনগুলোয় তিনি যথোপযুক্ত ও প্রাণবন্ত ডানহাতি বোলার হিসেবে নিজেকে প্রকাশ করতেন। এছাড়াও, নিচেরদিকে মাঝারিসারির মারকূটে ভঙ্গীমায় ব্যাটিংয়ে পারদর্শিতা দেখাতেন। এক সময়কার প্রতিশ্রুতিশীল ফাস্ট বোলার হিসেবে টনি পিগটের আবির্ভাব ঘটেছিল। নিউজিল্যান্ডের ওয়েলিংটন দলের পক্ষেও খেলেছেন তিনি। প্রচলিত নিয়মে শীতকালে নিজ এলাকায় ঘরোয়া ক্রিকেটে অংশ নিয়ে অভিজ্ঞতার ঝুলি পুড়েন। বিবাহ করার আয়োজন চলাকালীন আকস্মিকভাবে নিজ দেশের পক্ষে খেলার জন্যে আমন্ত্রিত হন। ফলশ্রুতিতে, তার বিয়ে স্থগিত রাখতে হয়।
সাসেক্স দলের পক্ষে প্রথম-শ্রেণীর ক্রিকেট খেলায় অংশ নেন। পরবর্তীতে সারে ক্লাবে চলে যান। ১৯৭৮ সালে সাসেক্সের সদস্যরূপে সারের বিপক্ষে প্রথম তিন উইকেট হ্যাট্রিকের মাধ্যমে লাভ করেন। এ পর্যায়ে তাকে বেশ চমৎকার অল-রাউন্ডার হিসেবে ভাবা হতো। তবে, তার খেলোয়াড়ী জীবনে পিঠের আঘাত নিত্যসঙ্গী ছিল। সারে দলে চলে যাবার পর তিনি একেবারেই কাবু হয়ে পড়েন। সবমিলিয়ে তিনি ৩১-এর কম গড়ে ৬৭২টি প্রথম-শ্রেণীর উইকেট পান। অপরাজিত ১০৪ রানের একমাত্র শতরান করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন টনি পিগট। ৩ ফেব্রুয়ারি, ১৯৮৪ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৮৪ সালে নিউজিল্যান্ডে সফরকারী ইংরেজ দলের সদস্যরূপে যোগ দেয়ার জন্যে তাকে জরুরীভিত্তিতে আমন্ত্রণ জানানো হয়েছিল। ঐ সময়ে তিনি প্রাদেশিক ক্রিকেটে খেলার জন্যে অবস্থান করছিলেন। আঘাতের কারণে দলের সদস্যের সঙ্কট ঘণীভূত হয়। তবে, ক্রিকইনফোর প্রতিবেদক মার্টিন উইলিয়ামসন মন্তব্য করেন যে, টনি পিগট দল নির্বাচকমণ্ডলীর নজরে ছিলেন না। বেশ ভালোভাবে যাত্রা শুরু করেন তিনি। নিজস্ব সপ্তম বলেই নিউজিল্যান্ডের পক্ষে প্রথম উইকেটের সন্ধান পান। তবে, তলানীতে ঠেকা দলটিকে ইংল্যান্ড দল দুইবার শতরানের নিচে গুটিয়ে ফেলে। খেলায় তার দল ৮২ ও ৯৩ রানে গুটিয়ে যায়। ফলে, খেলার মোট বারো ঘণ্টারও কম সময়ে তার দল পরাজিত হতে বাধ্য হয়। তিনি ২/৭৫ বোলিং পরিসংখ্যান গড়েন।
খেলোয়াড়ী জীবন থেকে অবসর গ্রহণের পর কোচিং জগতের দিকে ধাবিত হন। সারে দ্বিতীয় একাদশের কোচের দায়িত্ব পালন করেন। পরবর্তীতে সাসেক্সের প্রধান নির্বাহী হন। এ প্রসঙ্গে তিনি মন্তব্য করেন যে, আমি সাসেক্সের সন্তান। ক্লাবে এ পদে কেউ আগ্রহী নয় বিধায় আমাকে মনোনীত করেছে। তবে, দায়িত্ব পালনে খামখেয়ালীপণার কারণে ও ব্যক্তিগত কারণ দেখিয়ে ১৯৯৯ সালে পদত্যাগ করেন।
বর্তমানে তিনি হার্স্টপিরপয়েন্টে মদ্য পানশালা পরিচালনা করছেন।
লেক পাওয়েল ক্রনিকল

লেক পাওয়েল ক্রনিকল মার্কিন যুক্তরাষ্ট্রের অ্যারিজোনার পেজের একটি সাপ্তাহিক সংবাদপত্র। এটি ২০০৫ সাল থেকে নিউজ মিডিয়া কর্পোরেশনের মালিকানাধীন।
নোগলস ইন্টারন্যাশনাল

নোগলস ইন্টারন্যাশনাল একটি পত্রিকা, মার্কিন যুক্তরাষ্ট্রের অ্যারিজোনার নোগালস ভিত্তিক ১৯২৫ সালে প্রতিষ্ঠিত। এটি মঙ্গলবার এবং শুক্রবার প্রকাশিত হয় এবং উইক কমিউনিকেশনসের একটি বিভাগ। নোগলস মার্কিন যুক্তরাষ্ট্র - মেক্সিকো সীমান্তেঅবস্থিত। এটি টাকসন, অ্যারিজোনা থেকে ৬০ মাইল দক্ষিণে এবং ফিনিক্স, অ্যারিজোনা থেকে ১৫০ মাইল দক্ষিণে। "ইন্টারন্যাশনাল" আরো "দ্য সাপ্তাহিক বুলেটিন" প্রকাশ করে সোনাইটায়।
দ্য নর্থওয়েস্ট এক্সপ্লোরার

দ্য নর্থওয়েস্ট এক্সপ্লোরার মার্কিন যুক্তরাষ্ট্রের অ্যারিজোনার টুকসনের একটি সাপ্তাহিক সংবাদপত্র। 
এটি ওরো ভ্যালি এবং মারানা শহর এবং ক্যাটালিনা ফথিলস, ক্যাসাস অ্যাডবিস, ক্যাটালিনা, স্যাডলব্রুক, টরটোলিটা, ওরাকল সম্প্রদায় এবং পার্শবর্তী তুশকান শহর এবং পিমা কাউন্টির সংবাদ কভার করে।
এটি অ্যারিজোনার ৯ম বৃহত্তম সংবাদপত্র, যার সঞ্চালন ৪৭,৪৭৫। ২০০৭ সালে, এটি থার্টিন স্ট্রিট মিডিয়ার কাছে বিক্রি করা হয়েছিল। এটি ২০১০ সালে "ইস্ট ভ্যালি ট্রিবিউনের" মালিক ১০/১৩ কমিউনিকেশনস -এর একটি অংশে পরিণত হয়
কুনার হেমব্রম

কুনার হেমব্রম হলেন একজন ভারতীয় সংসদ সদস্য। ভারতীয় জনতা পার্টির প্রার্থী হিসাবে ২০১৯ সালের ভারতীয় সাধারণ নির্বাচনে তিনি পশ্চিমবঙ্গের ঝাড়গ্রাম থেকে লোকসভায় (ভারতের সংসদের নিম্নকক্ষ) নির্বাচিত হয়েছিলেন।
সাপ্তাহিক সংবাদপত্র

সাপ্তাহিক সংবাদপত্র হ'ল একটি সাধারণ-সংবাদ বা বর্তমান ঘটনার প্রকাশনা যা সপ্তাহে একবার বা দু'বার বিস্তৃত ব্রডশিট, ম্যাগাজিন এবং ডিজিটাল ফরমেটে প্রকাশিত হয়। একইভাবে, দ্বিপাক্ষিক একটি সংবাদপত্র প্রতি দুই সপ্তাহে একবার প্রকাশিত হয়। সাপ্তাহিক সংবাদপত্রগুলিতে দৈনিক সংবাদপত্রের তুলনায় ছোট প্রচলন থাকে এবং প্রায়শই ছোট অঞ্চল যেমন: এক বা একাধিক ছোট শহর, একটি গ্রামীণ কাউন্টি বা একটি বড় শহরের কয়েকটি আশেপাশের অঞ্চলগুলি কভার করে থাকে। প্রায়শই, সাপ্তাহিকগুলি স্থানীয় সংবাদকে কভার করে এবং সম্প্রদায় সাংবাদিকতায় জড়িত।
প্রথম সাপ্তাহিক সংবাদপত্রগুলির মধ্যে ছিল রিলেশন এবং সাপ্তাহিক সংবাদপত্র অ্যাভিসো, যা ১৭ শতকের শুরুতে প্রকাশিত হয়েছিল। "রিলেশন" ১৬০৫ সালের দিকে স্ত্রাসবুরে যোহান ক্যারোলাস কর্তৃক এবং অ্যাভিসো জানুয়ারী ১৬০৯ সালে ওল্ফেনব্যাটেলে যাত্রা শুরু করেছিল।
বাসর লতা

ইংরেজিতে মায়সুর ক্লক ভাইন বা শুধু ক্লক ভাইন নামেও পরিচিত বাসর লতা। এটি দক্ষিণ ভারতের স্থানীয় গাছ
বাসর লতার লতানো অংশ দেখতে অনেকটা [[মাধবীলতা|মাধবী লতার]] মতো। শক্ত লতানো গাছ বাসর লতা সাধারণত ১০ [[মিটার]] পযর্ন্ত লম্বা হতে পারে। এ গাছের [[ফুল]] পুরোপুরিভাবে খোলে না। [[পাতা|পাতার]] বিন্যাস বিপ্রতীপ, লম্বাটে, গভীর শিরাযুক্ত। পাতার দৈঘ্য ১০ থেকে ১৫ [[সেন্টিমিটার]]। বাসর লতার ঝুলন্ত মঞ্জরিতে তামাটে-লাল ফুল থাকে প্রায় সারা বছর।
বীজের মাধ্যমে এর বংশ বিস্তার ঘটানো হয়। তবে সহজ হলো কাটিং পদ্ধতি অবলম্বন করা। কাটিং এর উপযুক্ত সময় বসন্তকাল। দুই সন্ধি ও দুই পাতাবিশিষ্ট লতা সংগ্রহ করে টবে সাধারণ দো-আঁশ মাটিতে লাগালেই হবে।
এ গাছ জ্বর, কৃমিরোগ, হার্ট ও ডায়াবেটিস রোগের চিকিৎসা ও বিষনাশক হিসাবে ব্যবহার করা যায়। রোগপ্রতিষেধক গুণসম্পন্ন এই লতার ব্যাক্টেরিয়া ও ফাঙ্গাস বিনাশ করার ক্ষমতা সম্পর্কে জানা গেছে।
আমাদের দেশে বাসর লতার পরিচিতি কম। তবু কোথাও কোথাও এদের দেখা মিলে। [[জাহাঙ্গীরনগর বিশ্ববিদ্যালয়|জাহাঙ্গীরনগর বিশ্ববিদ্যালয়ের]] বোটানিক্যাল গার্এডেনে এদের দেখা পাওয়া যাবে।ঢাকা বিশ্ববিদ্যালয়ের আশেপাশে দেখা যায়।
বাসর লতা আছে [[বাংলাদেশ কৃষি বিশ্ববিদ্যালয়|বাংলাদেশ কৃষি বিশ্ববিদ্যালয়ের]] বোটানিক্যাল গাডের্নেও। হলিক্রস স্কুল, বরিশাল অক্সফোর্ড মিশন হাউস ও ঢাকা [[সেন্ট যোসেফ উচ্চ মাধ্যমিক বিদ্যালয়|সেন্ট যোশেফ হাই স্কুলে]] বাসর লতার আরও কয়েকটি গাছ আছে। এ ছাড়া বাসর লতা খুব একটা সহজলভ্য নয়। বাসর লতা দক্ষিণ [[ভারত|ভারতের]] নীলগিরি পাহাড়ের [[কন্যাকুমারী]] অঞ্চলে অন্তত ৯০০ মিটার উচ্চতায় প্রাকৃতিকভাবেই জন্মে
[[বিষয়শ্রেণী:ভারতের ফুল]]
[[বিষয়শ্রেণী:উদ্যান উদ্ভিদ]]
[[বিষয়শ্রেণী:এশিয়ার উদ্যান উদ্ভিদ]]
সোনোরান নিউজ

সোনোরান নিউজ মার্কিন যুক্তরাষ্ট্রের অ্যারিজোনার কেভ ক্রিকের একটি বিনামূল্যের সাপ্তাহিক সংবাদপত্র। ৩৭,০০০ এরও বেশি সঞ্চলন সহ, এটি মেরিকোপা কাউন্টিতে সর্বাধিক পঠিত সাপ্তাহিক। এটি কেভ ক্রিক, কেয়ারফ্রি, স্কটসডেল এবং ফিনিক্সে বিক্রি হয়। এটি একটি ডানপন্থী সংবাদপত্র হিসাবে বিবেচিত, এবং "আরিজোনার রক্ষণশীল কন্ঠস্বর" হিসাবে নিজেকে দাবী করে। 
২০১০ সালে, "বিজ্ঞাপনের মন্দা" কারণে কাগজটি প্রতি সপ্তাহেও প্রকাশিত হতে পারছিল না।
আলবেনিয়া জাতীয় ফুটবল দল

আলবেনিয়া জাতীয় ফুটবল দল () হচ্ছে আন্তর্জাতিক ফুটবলে আলবেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলবেনিয়ার ফুটবলের সর্বোচ্চ নিয়ন্ত্রক সংস্থা আলবেনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৩২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৪৬ সালের ৭ই অক্টোবর তারিখে, আলবেনিয়া প্রথমবারের মতো আন্তর্জাতিক খেলায় অংশগ্রহণ করেছে; আলবেনিয়ার তিরানায় অনুষ্ঠিত উক্ত ম্যাচে আলবেনিয়া যুগোস্লাভিয়ার কাছে ৩–২ গোলের ব্যবধানে পরাজিত হয়েছিল।
২২,৫০০ ধারণক্ষমতাবিশিষ্ট কোম্বাতারে এরিনাে "কুক এ জিনিতে" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আলবেনিয়ার রাজধানী তিরানায় অবস্থিত। বর্তমানে এই দলের ম্যানেজারের দায়িত্ব পালন করছেন এদোয়ার্দো রেজা এবং অধিনায়কের দায়িত্ব পালন করছেন নাপোলির রক্ষণভাগের খেলোয়াড় এলসেইদ হিসায়।
আলবেনিয়া এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, উয়েফা ইউরোপীয় চ্যাম্পিয়নশিপে আলবেনিয়া এপর্যন্ত কেবলমাত্র ১ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর গ্রুপ পর্বে অংশগ্রহণ করা।
লরিক ৎসানা, আলতিন লালা, ক্লোদিয়ান দোরো, এরিয়ন বোগদানি এবং আর্মান্দো সাদিকুর মতো খেলোয়াড়গণ আলবেনিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৫ সালের আগস্ট মাসে প্রকাশিত র‌্যাঙ্কিংয়ে আলবেনিয়া তাদের ইতিহাসে সর্বোচ্চ অবস্থান (২২তম) অর্জন করে এবং ১৯৯৭ সালের আগস্ট মাসে প্রকাশিত র‌্যাঙ্কিংয়ে তারা ১২৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আলবেনিয়ার সর্বোচ্চ অবস্থান হচ্ছে ৩২তম (যা তারা ১৯৪৬ সালে অর্জন করেছিল) এবং সর্বনিম্ন অবস্থান হচ্ছে ১১৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রাফা

রাফা ( ) ইরাকের সীমান্তবর্তী সৌদি আরবের উত্তরাঞ্চলের একটি শহর।এটি
কোপেন-গিজার জলবায়ু শ্রেণিবিন্যাস সিস্টেমটি
এর জলবায়ুকে উষ্ণ মরুভূমি হিসাবে শ্রেণিবদ্ধ করে।
প্রণব রায় (গীতিকার)

প্রণব রায় (; ৫ ডিসেম্বর ১৯১১ – ৭ আগস্ট ১৯৭৫) বাংলা গানের স্বর্ণযুগের প্রখ্যাত কবি ও গীতিকার। বিশ শতকের তিনের ও চারের দশকের আধুনিক ও চিত্রগীতির সবচেয়ে জনপ্রিয় ও প্রবাদ প্রতিম 'থ্রি মাস্কেটিয়ার্স'-এর (অজয় ভট্টাচার্য, শৈলেন রায় ও প্রণব রায়) অন্যতম ছিলেন তিনি।
প্রণব রায়ের জন্ম ব্রিটিশ ভারতের কলকাতার বেহালা বড়িশার সাবর্ণ রায়চৌধুরীর বংশে। পিতা ছিলেন দেবকুমার রায়চৌধুরী। ব্রাহ্ম বয়েজ স্কুল থেকে কৃতিত্বের সাথে প্রবেশিকা পরীক্ষায় উত্তীর্ণ হয়ে সিটি কলেজে ভর্তি হন। ছাত্রাবস্থা থেকেই তিনি বিদ্রোহী কবি কাজী নজরুল ইসলামের ভাবশিষ্য ছিলেন এবং তার রচনার প্রতি আকর্ষণ ছিল। এমনিতেই ছোটবেলা থেকে প্রণবের কবিতার প্রতি ভালোবাসা ছিল। কলেজ জীবনে স্বদেশী আন্দোলনে অংশ নেন। 'বিশ্বদূত' পত্রিকায় তিনি প্রথম 'কমরেড' শীর্ষক এক কবিতা লেখেন এবং সেজন্য তাঁকে কারাবাস করতে হয়। পড়াশোনা ক্ষতিগ্রস্ত হয়। 
জেল থেকে বেরিয়ে গান লিখতে আরম্ভ করেন। ইতোমধ্যে তিনি বিদ্রোহী কবি কাজী নজরুল ইসলামের সংস্পর্শে আসেন। গীতিকার হওয়ার প্রেরণা পেয়েছিলেন কবির কাছ থেকে। তার রচিত চারটি গান কাজী নজরুল ইসলামের অনুমোদনে ১৯৩৪ খ্রিস্টাব্দে শারদীয়ায় হিজ মাস্টার্স ভয়েস রেকর্ডে প্রথম প্রকাশিত হয়। এর মধ্যে কমলা ঝরিয়ার কণ্ঠে তুলসীদাস লাহিড়ীর সুরে দু-টি ভাটিয়ালি গান - 'ও বিদেশী বন্ধু' এবং 'যেথায় গেলে গাঙের চরে' অসাধারণ জনপ্রিয়তা লাভ করে। তার রচিত 'সাঁঝের তারকা আমি পথ হারায়ে' ও ' আমি ভোরের যূথিকা' গান দুটি যূথিকা রায়ের কণ্ঠে সমান জনপ্রিয়তা পায়। এতে যূথিকা রায় যেমন জনপ্রিয় শিল্পী হিসাবে পরিচিতি পান, তেমনি গীতিকার হিসাবে প্রণব রায়ও খ্যাতি অর্জন করেন। সহজ কথায় হালকা ছন্দে যে-কোন ভাব বা অনুভূতিকে প্রকাশ করার তার বিশেষ ক্ষমতা ছিল। দীর্ঘ চল্লিশ বছরে তিনি দু-হাজারেরও বেশি গান লিখেছেন। বাংলা আধুনিক গানের সাথে ছায়াছবির জন্যও গান লিখেছেন। ছবির পরিবেশের সাথে সাযুজ্য রেখে কাব্যগুণসমন্বিত গান রচনা করতেন। ১৯৩৬ খ্রিস্টাব্দে 'পণ্ডিত মশাই' ছায়াছবিতে প্রথম গান রচনা করেন এবং এটি কমল দাশগুপ্তের সুরে ভবানী দাস কণ্ঠ দিয়েছেন। এর সাথে তিনি যে গল্পগীতি গুলি রচনা করেছেন সেগুলির প্রতি ছন্দে জীবনের সূক্ষ্ম অনুভূতি ধরা পড়ে। জগন্ময় মিত্রের কণ্ঠে তার লেখা 'চিঠি' ও 'সাতটি বছর আগে পরে' ব্যাপক জনপ্রিয়তা লাভ করে। তার রচিত গানের কয়েকটি উল্লেখকরা হল। যেমন-
আধুনিক বাংলা গান -
ছায়াছবিতে ব্যবহৃত গান -
প্রণব রায় শুধু গীতিকারই ছিলেন না। বহুমুখী প্রতিভার মানুষ ছিলেন তিনি। চিত্রনাট্যকার, কাহিনিকার হিসাবে কয়েকটি কথাচিত্রের কাহিনী, সংলাপ ও চিত্রনাট্য রচনা করেছেন। ভানু বন্দ্যোপাধ্যায় ও জহর রায় অভিনীত বিখ্যাত কমেডি 'ভানু গোয়েন্দা জহর অ্যাসিস্টেন্ট' এর কাহিনী প্রণব রায় রচনা করেন। আবার পরিচালক হিসাবে তার প্রথম ছবি 'রাঙামাটি'১৯১৯ খ্রিস্টাব্দে প্রকাশিত হয়। তার রচিত কিছু গোয়েন্দা কাহিনিও আছে।
গীতিকার, চিত্রনাট্যকার, কাহিনিকার প্রণব রায়ের সাংবাদিক হিসাবেও আরেকটা পরিচয় ছিল। ‘বসুমতী’ পত্রিকায় প্রায় এক বছর বার্তা সম্পাদক হিসাবে কাজ করেছেন। ব্রিটিশবিরোধী পত্রিকা ‘নাগরিক’-এর সম্পাদনাও করতেন তিনি।
বাংলা সংস্কৃতি জগতের প্রতিভাধর গীতিকার প্রণব রায় ১৯৭৫ খ্রিস্টাব্দের ৭ ই আগস্ট কলকাতায় প্রয়াত হন।
চন্দ্রনাথ সিংহ

চন্দ্রনাথ সিনহা একজন ভারতীয় রাজনীতিবিদ এবং পশ্চিমবঙ্গ সরকারের বর্তমান মৎস্যমন্ত্রী। তিনি যথাক্রমে পশ্চিমবঙ্গ রাজ্য বিধানসভা নির্বাচন ২০১১ এবং ২০১৬ সালের বোলপুর আসন থেকে নির্বাচিত বিধানসভার সদস্যও।
মার্বেল (খেলনা)

মার্বেল, হল একটি গোলকার ক্রিড়ার বস্তু বা খেলনা বল যা সাধারণত কাঁচ, কাদামাটি, ইস্পাত, প্লাস্টিক বা মূল্যবান পাথর দিয়ে তৈরি হয়। এই গোলাকার বল বা মার্বেল বিভিন্ন আকারের হয়। বেশিরভাগ ক্ষেত্রে, এগুলি প্রায় ১৩ মিমি (১⁄২২ ইঞ্চি) ব্যাসের হয় তবে কখনো কখনো এদের আকার ১ মিমি থেকে কম (১⁄৩০ ইঞ্চি) এবং ৮ সেন্টিমিটার (৩ ইঞ্চি) থেকে বেশি হতে পারে। প্রদর্শনের উদ্দেশ্যে কিছু কাচের মার্বেলগুলি ৩০ সেন্টিমিটারের (১২ ইঞ্চির) বেশি প্রশস্ত হয়।
বিংশ শতকের প্রথম দিকে প্রাচীন সিন্ধু সভ্যতার মহেঞ্জদারোর পুরাতাত্ত্বিক স্থল উৎখনন করে ২৫০০ খ্রীঃ পূঃ সময়কালের কিছু গোলাকার বস্তু পাওয়া গেছে যাদের বিশেষজ্ঞরা 
প্রাচীন মার্বেল হিসাবে চিহ্নিত করেছে। প্রাচীন রোমান সভ্যতার কিছু লিখনে মার্বেলের উল্লেখ আছে। এছারাও প্রাচীন মেসোপটেমিয়া ও মিশরের উৎখনন স্থল থেকে মার্বেল খুজে পাওয়া গেছে। মধ্যযুগীয় সময়কালে উত্তরপূর্ব ইউরোপের উপকূল অঞ্চল থেকে ব্রিটেনে মার্বেল আমদানি হয়। ১৫০৩ সালে জার্মানির নুয়েম্বার্গ‌ শহরের শাসকদল শহরের বাইরের একটি বিশেষ ছায়াছন্ন অঞ্চলকে মার্বেল খেলার জন্য সুনির্দিষ্ট করে দেয়। মার্বেলের উতপত্তি কোথায় তা সঠিকভাবে এখনও জানা যায়নি। ১৮৪৬ সালে একজন জার্মান কাঁচশিল্পী মার্বেল উতপাদনের জন্য "মার্বেল সিসর" নামক একটি যন্ত্র তৈরি করে। ১৮৭০ সালে সেরামিক মার্বেলের বহুল উৎপাদন শুরু হয়।
খেলাটি মার্কিন যুক্তরাষ্ট্র এবং অন্যান্য দেশগুলিতে বেশ জনপ্রিয়। মার্কিন যুক্তরাষ্ট্রে তৈরি প্রথম ভর খেলনা মার্বেলগুলি (কাদামাটি) ১৮৯০ এর দশকের গোড়ার দিকে ওহাইও, আক্র‌নে তৈরি হয়েছিল। 
এই আক্রনেই জেমস হার্ভা লেইটন নামধারী এক ব্যক্তি আমেরিকায় উৎপাদিত কাঁচের মার্বেল তৈরি করেছিলেন। ১৯০৩ সালে, ওহাইওর আকরনের অধিবাসী মার্টিন ফ্রেডরিক ক্রিস্টেনসেন তার পেটেন্টযুক্ত মেশিনে প্রথম মেশিনের তৈরি গ্লাস মার্বেল তৈরি করেছিলেন। তাঁর সংস্থা, দ্য এম. এফ. ক্রিস্টেনসেন অ্যান্ড সন ১৯১৭ সাল অবধি লক্ষ লক্ষ খেলনা এবং শিল্প কাঁচের মার্বেল তৈরি করেছিল। এরপর কাঁচের মার্বেল উতপাদনের বাজারে মার্কিন সংস্থা আক্রো আগাতের উদয় ঘটে। এই সংস্থাটি ১৯১১ সালে আক্রোনাইটসে দ্বারা শুরু করা হয়েছিল, তবে পরে তা পশ্চিম ভার্জিনিয়ার ক্লার্কসবার্গে স্থানান্তরিত হয়। আধুনিককালের আমেরিকার খেলনা মার্বেল উত্পাদনকারী সংস্থাগুলি হল: ওহাইওর রেনোতে স্থিত জাবো ভিট্রো এবং পশ্চিম ভার্জিনিয়ার পাডেন শহরের মার্বেল কিং। 
১৯৩৩ সাল থেকে প্রতি বছর ইংল্যান্ডের ওয়েস্ট সাসেক্সের টিনসলে গ্রিনে ব্রিটিশ ও ওয়ার্ল্ড মার্বেল চ্যাম্পিয়নশিপ অনুষ্ঠিত হয়েছে। টিনসলে গ্রিন এবং আশেপাশের অঞ্চলে মার্বেল খেলা বহু শতাব্দী ধরে খেলে চলেছে।
ওয়েস্ট ভ্যালি ভিউ

ওয়েস্ট ভ্যালি ভিউ হল ফিনিক্স মেট্রোপলিটন এলাকার একটি পত্রিকা, যা পশ্চিম উপত্যকার শহরগুলি এবং অ্যাভন্ডালে, বুকেই, গুডিয়ার, লিচফিল্ড পার্ক, টোলসন এবং টোনোপা শহরে পরিষেবা দেয়। এটির নিয়ন্ত্রিত প্রচলন ৭৫,০০০+ এবং প্রতি বুধবার প্রকাশিত হয়।
ইলিয়ট ফ্রেইরিচ ১৯৮৬ সালে মঙ্গলবার ও শুক্রবার প্রকাশিত দ্বি-সাপ্তাহিক কাগজ হিসাবে এটি প্রতিষ্ঠা করেছিলেন। ওয়েস্ট ভ্যালি ভিউ অ্যাভোনডেল/গুডইয়ারকে পরিবেশন করা মূল সংবাদপত্র প্রতিস্থাপন করেছে যা ওয়েস্টসাইড এন্টারপ্রাইজ এবং পরে ওয়েস্টসাইডার হিসাবে পরিচিত ছিল।
১৩ জুলাই ২০১৭ পর্যন্ত, ওয়েস্ট ভ্যালি ভিউটি টাইমস মিডিয়া গ্রুপ দ্বারা অধিগ্রহণ করা হয়েছিল।
চিনো ভ্যালি রিভিউ

চীনো ভ্যালি রিভিউ মার্কিন যুক্তরাষ্ট্রের অ্যারিজোনার চিনো ভ্যালির একটি সংবাদপত্র। এটি পশ্চিমা সংবাদ ও তথ্য প্রকাশনা "ডেইলি কুরিয়ারের" মালিকানাধীন। এটির প্রচলন প্রায় ৬,০০০।
ফাউন্টেন হিলস টাইমস

ফাউন্টেন হিলস টাইমস মার্কিন যুক্তরাষ্ট্রের অ্যারিজোনার মেরিকোপা কাউন্টির একটি সাপ্তাহিক পত্রিকা, যা অ্যারিজোনার ফাউন্টেন হিলস থেকে প্রকাশিত হয়।
সংবাদপত্রটি সর্বপ্রথম ২৭ জুন ১৯৭৪ সালে প্রকাশিত হয়েছিল এবং কেবল ফাউন্টেন হিলস, দ্য ভার্দেস এবং ফোর্ট ম্যাকডওয়েল সম্প্রদায়ের সংবাদ প্রচারের ব্যবস্থা করা হয়েছিল। 
মূল সংস্থা ওয়েস্টার্ন স্টেটস পাবলিশার্স, ইনক বেশ কয়েকটি প্রকাশনা প্রকাশ করে, যার মধ্যে আছে ফাউন্টেন হিলস/রিও ভার্দে টেলিফোন ডিরেক্টরি, ফাউন্টেন হিলস কমিউনিটি গাইড, ফাউন্টেন হিলস হোম, লেচস গো এন্ড ব্যাক টু স্কুল এবং গ্রেজুয়েশন সংস্করণ সহ বেশ কয়েকটি প্রকাশনা প্রকাশ করে।
কৃষ্ণধন হালদার

কৃষ্ণধন হালদার হলেন একজন ভারতীয় রাজনীতিবিদ, যিনি ভারতের কমিউনিস্ট পার্টির (মার্ক্সবাদী) রাজনীতির সাথে যুক্ত। তিনি পশ্চিমবঙ্গ বিধানসভায় চারবার কুলপি বিধানসভা কেন্দ্রের বিধায়ক হিসেবে নির্বাচিত হয়েছেন।
কিংম্যান স্ট্যান্ডার্ড

কিংম্যান স্ট্যান্ডার্ড বা দ্য স্ট্যান্ডার্ড মোহাভে কাউন্টি নিউজপেপারস, ইনক এর মালিকানায় কিংম্যানের স্থানীয় সাপ্তাহিক পত্রিকা। এর সঞ্চালন ৮,০৬২ সপ্তাহে একবার পত্রিকাটি প্রকাশিত হয়, বুধবার এবং কিংম্যান, বুলহেড সিটি, লেক হাভাসু সিটি এবং লাফলিন, নেভাদায় বিতরণ করা হয়।
ওয়েস্টার্ন নিউজ অ্যান্ড ইনফো

ওয়েস্টার্ন নিউজ অ্যান্ড ইনফো, ইনক। সল্টওয়েল পরিবারের মালিকানাধীন একটি মাল্টি মিডিয়া সংস্থা। ২০১৬ সালে, সংস্থার সদর দফতর ইউমা, অ্যারিজোনা থেকে অ্যারিজোনার প্রেসকোট ভ্যালিতে সরানো হয়।
কামরুন নাহার (রাজনীতিবিদ)

কামরুন নাহার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
কামরুন নাহার ১৯৭৯ সালের দ্বিতীয় জাতীয় সংসদের মহিলা আসন-০৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
ইনসাইড টুকসন বিজনেস

ইনসাইড টুকসন বিজনেস একটি সাপ্তাহিক সংবাদপত্র, যা টাকসনে প্রকাশিত হয় এআং দক্ষিণ অ্যারিজোনার ব্যবসা, আর্থিক ও অর্থনৈতিক সংবাদ কভার করে। এটি ১৯৯২ থেকে ২০১৪ পর্যন্ত উইক কমিউনিকেশনসের মালিকানাধীন ছিল, এরপর এটি ১০/১৩ কমিউনিকেশনস এর কাছে বিক্রি করা হয়েছিল।
আব্দুল মান্নান (রাজশাহীর রাজনীতিবিদ)

আব্দুল মান্নান বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৫ আসনের সংসদ সদস্য ছিলেন।
আব্দুল মান্নান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৫ আসন থেকে সংসদ সদস্য নির্বাচিত হন।
আলতাফ হোসেন চৌধুরী (ফরিদপুররের রাজনীতিবিদ)

আলতাফ হোসেন চৌধুরী বাংলাদেশ জাতীয়তাবাদী দলের রাজনীতিবিদ যিনি তৎকালীন ফরিদপুর-১৩ আসনের সংসদ সদস্য ছিলেন।
আলতাফ হোসেন চৌধুরী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১৩ আসন থেকে সংসদ সদস্য নির্বাচিত হন।
চিনলোন

চিনলোন (, ), এটি ক্যানবোল নামেও পরিচিত, এটি মায়ানমারের
ঐতিহ্যবাহী ও জাতীয় খেলা। এটি একটি অপ্রতিযোগিতামূলক খেলা এবং সাধারণত ছয় জন এক সাথে এক দল হিসাবে খেলে। ব্যবহৃত বলটি বেত দিয়ে হাতের মাধ্যমে তৈরি করা হয়, বলটিকে আঘাত করলে ঝুড়ির মত শোনায় । খেলাটি হ্যাকি-স্যাকের মতোই, কিন্তু এটির ক্ষেত্রে খেলোয়াড়রা একটি বৃত্তের মধ্যে একে অপরের মধ্যে বল পা দিয়ে প্রদান করে খেলেন।চিনলোনে, খেলোয়াড়েরা বল প্রদান করার সময় বৃত্তের কেন্দ্রস্থলে একজন খেলোয়াড়কে নিয়ে হাটেন। খেলার মূল বিষয়টি হল বলটিকে মাটি স্পর্শ করা থেকে বিরত রাখা এবং এ সময় যতটা সম্ভব সৃজনশীলতার সাথে একে অপরকে বল প্রদান করা। চিনলোন খেলাটি পুরুষ, মহিলা এবং শিশুরা একসাথে খেলতে পারে।
চিনলোন প্রায় ১,৫০০ বছর ধরে মায়ানমারে একটি বিশিষ্ট ভূমিকা পালন করেছে। এটির ধরন প্রদর্শন-ভিত্তিক কারণ এটি প্রথম বার্মিজ রয়্যালটি বিনোদন দেওয়ার ক্রিয়াকলাপের মাধ্যম হিসাবে তৈরি হয়েছিল। চিনলোন বার্মিজ মার্শাল আর্ট এবং নৃত্য দ্বারা প্রভাবিত। চিনলোনের আসল রূপ ছাড়াও একক প্রদর্শন রয়েছে যাকে "তানপানডিং" বলা হয়। যদিও চিনলোনকে ইউরোপীয়রা খেলাধুলার চেয়ে একটি প্রদর্শন হিসাবে বিবেচনা করেন। ১৯১১ সালের, চিনলোন দলগুলি ইউরোপ এবং এশিয়ার বিভিন্ন স্থানে প্রর্দশনী করেছিল।
১৯৪৮ সালে মিয়ানমারের ব্রিটিশ ঔপনিবেশিক শাসন থেকে স্বাধীন হওয়ার পরও, ব্রিটিশ প্রভাব এবং সাংস্কৃতিক অনুশীলন দীর্ঘস্থায়ী ছিল, যেমন ব্রিটিশ ক্রীড়া যেমন ক্রিকেট এবং পোলো সহ। ব্রিটিশ উপনিবেশবাদ প্রভাবশালী সংস্কৃতি এখনও বার্মিজ জীবনের উপর ভারী প্রভাব ফেলছে। ১৯৬০ এর দশক থেকে দেশীয় সাংস্কৃতিক অহংকার পুনর্নবীকরণের প্রয়াসে বার্মিজ সরকার তাদের ঐতিহ্য সংরক্ষণে জোড়ালো প্রচার করেছিল। চিনলোন বার্মিজ জাতীয়তাবাদ প্রতিষ্ঠায় মূল ভূমিকা পালন করে।
বার্মা অ্যাথলেটিক অ্যাসোসিয়েশনের প্রধান উ আহে ইয়াইনকে ১৯৫৩ সালে চীনলোনের জন্য একটি নীতিমালা তৈরির আদেশ করা হয়েছিল। এই নিয়মগুলি চিনলোনকে আরও প্রতিযোগিতামূলক করেছে এবং একই বছর ইয়াঙ্গুনে প্রথম সরকারী চিনলোন প্রতিযোগিতা অনুষ্ঠিত হয়েছিল। চিনলোন বার্মিজ ঐতিহ্যে সাথে স্বতঃস্ফূর্তভাবে ফিরে আসে। দক্ষিণ-পূর্ব এশিয়ার অন্যান্য অনেক দেশের খেলা যেমন দা কৌ (ভিয়েতনাম), কেটার (লাওস), সিপাক রাগ (মালয়েশিয়া, সিঙ্গাপুর, ব্রুনাই, ইন্দোনেশিয়ায়), সিপা (ফিলিপাইন) এবং তাক্রাও (থাইল্যান্ড) এটির সাথে সম্পর্কিত।
২০১৩ সালের দক্ষিণ-পূর্ব এশীয় গেমসটি মায়ানমারে ১৯৬৯ সালের পর প্রথম নেপিডোতে অনুষ্ঠিত হয়েছিল। চিনলোন প্রতিযোগিতার মধ্যে একটি পৃথক খেলা হিসাবে অন্তর্ভুক্ত হয়েছিল, এবং সমাপনী অনুষ্ঠানেও প্রদর্শিন করা হয়েছিল। দক্ষিণ-পূর্ব এশীয় গেমসে চিনলোনের অন্তর্ভুক্তি বিতর্কিত ছিল, কারণ অন্য দেশগুলি বর্মী খেলাটিতে অংশ নিতে যথেষ্ট প্রস্তুত ছিল না।
অ্যারিজোনা বিজনেস গেজেট

অ্যারিজোনা বিজনেস গ্যাজেট ফিনিক্স, অ্যারিজোনার একটি ব্যবসায়িক সংবাদপত্র, যা গ্যানেট কোম্পানির মালিকানাধীন। অ্যারিজোনা বিজনেস গেজেট "দ্য অ্যারিজোনা রিপাবলিকের" অংশ, এটি ১৯৯৭ সালে কলেবরে ছোট করা হয়েছিল এবং এখন মূলত আবাসন এবং স্থানীয় ব্যবসায়িক সংবাদের উপর দৃষ্টি নিবদ্ধ করে। এর প্রচলন রয়েছে ১,২০৮।
অ্যারিজোনা সিটি ইন্ডিপেন্ডেন্ট

অ্যারিজোনা সিটি ইন্ডিপেন্ডেন্ট মার্কিন যুক্তরাষ্ট্রের অ্যারিজোনার, অ্যারিজোনা সিটির একটি সাপ্তাহিক সংবাদপত্র। এটি কাসা গ্র্যান্ডে ভ্যালি নিউজপ্রেসস ইনক -এর মালিকানাধীন।
অ্যারিজোনা রেঞ্জ নিউজ

অ্যারিজোনা রেঞ্জ নিউজ মার্কিন যুক্তরাষ্ট্রের অ্যারিজোনার উইলকক্সের একটি সাপ্তাহিক পত্রিকা যা ১৮৮২ সালে এর প্রকাশনা শুরু করে। এটি উইক কমিউনিকেশনস এর মালিকানাধীন।
অ্যারিজোনা সিলভার বেল্ট

অ্যারিজোনা সিলভার বেল্ট অ্যারিজোনার গ্লোবের একটি পত্রিকা। এটি ১৮৭০ সাল থেকে প্রকাশিত হয়েছে। এটি নিউজ মিডিয়া কর্পোরেশনের মালিকানাধীন, যিনি এটি গেটহাউস মিডিয়া থেকে ২০০৮ সালে অধিগ্রহণ করেছিল।
স্পোর্টিং নিউজ

স্পোর্টিং নিউজ যুক্তরাষ্ট্রভিত্তিক ক্রীড়া সংবাদ পরিবেশনকারী ওয়েবসাইট। এটি ডিএজেডএন গ্রুপের মালিকানাধীনে রয়েছে।
১৮৮৬ সালে স্পোর্টিং নিউজ নামের একটি মুদ্রিত সাময়িকী হিসেবে এটি প্রথম প্রকাশিত হয়। এটি বেসবল নিয়ে সংবাদ পরিবেশনকারী শীর্ষস্থানীয় সাময়িকী ছিল। এর ফলে সাময়িকীটির নাম দেওয়া হয় "দ্য বাইবেল অব বেসবল।" ২০১২-এর ডিসেম্বরে মুদ্রণ সংস্করণ বন্ধ হয়ে যায় ও ডিজিটাল সংস্করণের প্রকাশনা শুরু হয়।
১৮৮৬ সালের ১৭ মার্চ মার্কিন যুক্তরাষ্ট্রের মিজুরি অঙ্গরাজ্যের সেন্ট লুইস শহরে দ্য স্পোর্টিং নিউজ প্রথম প্রকাশিত হয়। এর প্রকাশক ছিলেন আলফ্রেড এইচ. স্পিঙ্ক। তিনি সেন্ট লুইস ব্রাউনস বেসবল দলের পরিচালক ছিলেন। সাপ্তাহিক পত্রিকাটি ৫ সেন্টে বিক্রি করা হত। বেসবল, ঘোড়দৌড় ও পেশাদার মল্লযুদ্ধ সবচেয়ে বেশি প্রাধান্য পেত। নিউ ইয়র্ক ও ফিলাডেলফিয়া শহরে এর ক্লিপার ও স্পোর্টিং লাইফ নামক প্রতিদ্বন্দ্বী ছিল। প্রথম বিশ্বযুদ্ধের দিকে টিএসএন একমাত্র বেসবল সংক্রান্ত খবরের কাগজ হিসেবে প্রতিষ্ঠা লাভ করে।
১৯০১ সালে জাতীয় বেসবল লিগের প্রতিদ্বন্দ্বী হিসেবে আমেরিকান লিগ প্রতিষ্ঠিত হয়। টিএসএন নতুন লিগ এবং এর প্রতিষ্ঠাতা বেন জনসনের উচ্চকণ্ঠ সমর্থক ছিলেন। তারা উক্ত খেলা হতে পানীয়ের বিক্রয়, জুয়াচুরি ও আম্পায়ারের উপর শারীরিক আক্রমণের মতো কুপ্রথাগুলো অপসারণের ব্যাপারে সম্মত হন।
টিএসএন সম্পাদক আর্থার ফ্ল্যানার জাতীয় চুক্তি প্রণয়ন করেন। এই চুক্তিতে জাতীয় লিগ ও আমেরিকান লিগ উভয়ই স্বাক্ষর করে। এর ফলে আধুনিক বিশ্ব বেসবল সিরিজের জন্ম হয়।
১৯০৪ সালে নিউ ইয়র্কের আলোকচিত্রী চার্লস কোনলোন প্রধান লিগের খেলোয়াড়দের চিত্র ধারণ শুরু করেন। টিএসএনে সেই চিত্রগুলো প্রকাশিত হওয়ার পর ব্যাপক সাড়া ফেলে।
১৯৩৬ সালে স্পোর্টিং নিউজ "বর্ষসেরা খেলোয়াড়" পুরস্কার প্রদান শুরু করে। নিউ ইয়র্ক জায়ান্টসের সদস্য কার্ল হাবেল সর্বপ্রথম এ পুরস্কারে ভূষিত হন। এটি বেসবলের প্রধান লিগগুলোর সবচেয়ে সম্মানজনক পুরস্কার।
১৯৪২ সালে টিএসএন ফুটবল খেলার খবর প্রকাশ করতে শুরু করে।
১৯৪৬ সালে টিএসএন "দ্য কোয়ার্টারব্যাক" নামে আট পৃষ্ঠার একটি ট্যাবলয়েড প্রকাশ করতে শুরু করে। ট্যাবলয়েডের পুনঃনামকরণ করা হয় অল স্পোর্টস নিউজ। পেশাদার ও কলেজ পর্যায়ের বাস্কেটবল এবং হকি খেলার খবর এতে প্রকাশিত হয়।
১৯৬২ সালে জে জি টেইলর স্পিঙ্ক পরলোকগমন করেন। তার ছেলে সি সি জনসন স্পিঙ্ক এর প্রকাশনা শুরু করেন।
১৯৬৭ সালে টিএসএন অরিওলেস তারকা ফ্র্যাঙ্ক রবিনসনের প্রথম পূর্ণ রঙিন ছবি প্রকাশ করে।
১৯৭৭ সালে স্পিঙ্ক পরিবার টাইমস মিররের কাছে টিএসএন পত্রিকাটি বিক্রি করে দেয়।
কুস্তির মঞ্চ

কুস্তির মঞ্চ হলো এমন একটি ঘের দেওয়া মঞ্চ যার উপরে সাধারণত পেশাদার কুস্তির (প্রোফেসনাল রেসলিং) খেলা অনুষ্ঠিত হয়। এটি মুষ্টিযুদ্ধের মঞ্চের অনুরূপে নির্মাণ করা হয়। 
ঐতিহ্যবাহী কুস্তি মঞ্চের সাজানোর পদ্ধতি এবং নির্মাণ মুষ্টিযুদ্ধের মঞ্চের সাথে সাদৃশ্যপূর্ণ। মুষ্টিযুদ্ধের মঞ্চের মতো কুস্তি মঞ্চ ইংরেজিতে "স্কোয়ার্ড সার্কেল" ("বর্গাকার বৃত্ত")-র মতো কাব্যিক নামেও পরিচিত।
সাধারণত একটি খাঁড়া ইস্পাত বীমে আটকানো কাঠের তক্তার মঞ্চ বিশেষ হল কুস্তির মঞ্চ। এই মঞ্চের উপর থাকে ফোম-এর গদি যা একটি ক্যানভাস কাপড় দ্বারা আচ্ছাদিত থাকে। বেশিরভাগ কুস্তির মঞ্চে সাধারণত মুষ্টিযুদ্ধের মঞ্চের চেয়ে বেশি গদি এবং অভিঘাত-শোষক নির্মাণ থাকতে দেখা যায়। 
মঞ্চের চারপাশে তিনটি "মঞ্চঘেরা দড়ি" রয়েছে যাদের সংখ্যা আধুনিক মুষ্টিযুদ্ধ মঞ্চের চেয়ে কম। ১৯৭০ এর দশকে চারটি দড়ি ছিল। দড়িগুলির জন্য ব্যবহৃত উপকরণ মঞ্চ নির্মাতা বা পৃষ্ঠপোষকদের উপর নির্ভর করে পৃথক পৃথক হতে পারে। ডাব্লিউডাব্লিউই ফিতেয় মোড়ানো প্রাকৃতিক ফাইবার দড়ি ব্যবহার করে আবার কেউ কেউ মোজায় মোড়া ইস্পাতের কাছি ব্যবহার করে থাকে। মুষ্টিযুদ্ধ মঞ্চের মতো কুস্তি মঞ্চের দড়িগুলি একসাথে আবদ্ধ (টেথার্ড) হয় না। এই দড়িগুলি টার্নবাকল দ্বারা "মঞ্চের খুঁটিতে" টান দিয়ে ঝুলিয়ে রাখা থাকে। এই খুঁটি পুরো গঠনটিকেও ধারণ করে রাখে। মঞ্চের মুখোমুখি টার্নবাকলগুলির প্রান্তটি পৃথকভাবে অথবা মুষ্টিযুদ্ধ মঞ্চের অনুরূপে নিউ জাপান প্রো-রেসলিং এর মতো তিনটিই একত্রে একটি বড় প্যাডযুক্ত থাকে। মাদুরের একটি অংশ মঞ্চের দড়ির বাইরে প্রসারিত থাকে যা "মঞ্চের অ্যাপ্রন" নামে পরিচিত। মঞ্চের উথ্থিত দিকগুলিতে দর্শকদের নীচের অংশ দেখতে বাধা দেওয়ার জন্য একটি কাপড়ের ঝুল দিয়ে আচ্ছাদিত করা থাকে। 
সাধারণত মঞ্চের চারপাশে ইস্পাতের কয়েকটি ধাপযুক্ত ছোট সিঁড়ি থাকে যা কুস্তিগীররা মঞ্চে প্রবেশ করতে এবং প্রস্থান করতে ব্যবহার করতে পারেন। মঞ্চের সমস্ত অংশ প্রায়ই বিভিন্ন আক্রমণাত্মক এবং রক্ষণাত্মক পদক্ষেপের অংশ হিসাবে ব্যবহৃত হয়। 
কুস্তি মঞ্চের আকৃতি এবং আকারের ভিন্নতা থাকতে পারে। বেশিরভাগের মাপ হয় প্রতি দিকে ১৪ থেকে ২০ ফুটের মধ্যে। এই পরিমাপ করা হয় টার্নবাকলসের মধ্যে। ডাব্লিউডাব্লিউই এবং অল এলিট রেসলিং ২০ ফুট বাই ২০ ফুট মঞ্চ ব্যবহার করে। অতীতে ওয়ার্ল্ড চ্যাম্পিয়নশিপ রেসলিং, এক্সট্রিম চ্যাম্পিয়নশিপ রেসলিং এ এবং বর্তমানে ইমপ্যাক্ট রেসলিং ও রিং অফ অনার ব্যবহার করে ১৮-ফুট বাই ১৮ ফুট মঞ্চের। সাধারণত মুষ্টিযুদ্ধ মঞ্চের চেয়ে কুস্তি মঞ্চের আকার ছোট হয়। 
যদিও চিরাচরিত মঞ্চ অনুষ্ঠানের জন্য ব্যবহার করে ছিল। ইমপ্যাক্ট রেসলিং তখন টোটাল ননস্টপ অ্যাকশন রেসলিং (টিএনএ) নামে পরিচিত ছিল। এটি চালু হয় ২০০৪ সালে এবং ২০১০ সালে চারটি পার্শ্ববিশিষ্ট অর্থাৎ বর্গাকার মঞ্চ ব্যবহারে ফিরে যায়। জুন ২০১৪ সালে তাতে ছয়-পার্শ্বযুক্ত বা ষড়ভুকাকৃতি মঞ্চ ফিরে আসে এবং জানুয়ারী ২০১৮ সালে আবার বাদ দেওয়া হয়। 
রেসলিং ফিগার চেকলিস্ট স্বীকৃত এবং অনুমতিপ্রাপ্ত খেলনা কুস্তি মঞ্চ ১৯৮৫ সাল থেকে তৈরি শুরু হয়। প্রথমে উৎপাদন শুরু করেছিল এলজেএন এবং রেমকো যথাক্রমে ডব্লিউডব্লিউএফ এবং এডব্লিউএ এর জন্য এবং পরে অনেক বিশ্বব্যাপী শীর্ষস্থানীয় খেলনা প্রস্তুতকারক যেমন হাসব্রো, ম্যাটেল, জ্যাকস প্যাসিফিক এবং টয় বিজ দ্বারা উৎপাদন চালু হয়।
শান্তনু ঠাকুর

শান্তনু ঠাকুর (জন্ম: ৩ আগস্ট ১৯৮২) হলেন একজন ভারতীয় রাজনীতিবিদ, যিনি ২০১৯ সাল থেকে বনগাঁ লোকসভার সাংসদ ছিলেন। ২০২১ সালের ৭ জুলাই মন্ত্রিসভায় রদবদলের পর তিনি কেন্দ্রীয় প্রতিমন্ত্রী, বন্দর, নৌপরিবহন ও জলপথ মন্ত্রক হিসেবে শপথ নেন । এছাড়াও তিনি সর্বভারতীয় মতুয়া মহাসংঘের নেতা।
২০১৯ সালের সাধারণ নির্বাচনে, তিনি এই আসনটির সীমানা পুনর্নির্ধারণের পরে নির্বাচিত প্রথম নন-টিএমসি সংসদ সদস্য হন। তিনি বাংলার প্রাক্তন-মন্ত্রী মনজুল কৃষ্ণ ঠাকুরের সন্তান।
এসবি নেশন

এসবি নেশন একটি খেলাধুলাসংক্রান্ত ব্লগিং নেটওয়ার্ক। এটি ভক্স মিডিয়ার মালিকানাধীন। ২০০৫ সালে টাইলার ব্লেসজিনস্কি এবং মার্কোস মৌলিতসাস এটি প্রতিষ্ঠা করেন। ২০০৩ সালে ব্লেসজিনস্কি "অ্যাথলেটিকস নেশন" নামে একটি ব্লগ সৃষ্টি করেন। এটি প্রথমে ওকল্যাণ্ডের ক্রীড়াসংক্রান্ত বিষয়ে আলোকপাত করত। ক্রমান্বয়ে এটি মেজর লিগ বেসবল, এনবিএ, এনএফএল এবং এনএইচএল বিষয়ে খবর প্রকাশ শুরু করে। এছাড়াও বিভিন্ন কলেজের সকার দল,মিশ্র মার্শাল আর্ট এবং পেশাদার মল্লযুদ্ধের খবরও এতে প্রকাশিত হয়। ৩০০টি কমিউনিটি সাইট এর আওতাধীনে রয়েছে। ২০১১ সালে এসবি নেশনের উদ্যোগে "দ্য ভার্জ" নামে প্রযুক্তিবিষয়ক প্রকাশনা বের হওয়া শুরু হয়। এই পরিবর্তনের প্রেক্ষাপটে এর পৃষ্ঠপোষক প্রতিষ্ঠান স্পোর্টস ব্লগ ইনকর্পোরেশনের নাম পাল্টে হয় ভক্স মিডিয়া। নিউ ইয়র্ক সিটি ও ওয়াশিংটন ডিসিতে এর কার্যালয় অবস্থিত।
২০০৫ থেকে ২০১১ সালে স্পোর্টস ব্লগ নেটওয়ার্ক এসবি নেশন পৃষ্ঠপোষক প্রতিষ্ঠান স্পোর্টস ব্লগ ইনকর্পোরেটেডের অধীনে কার্যক্রম পরিচালনা করত। এর সদরদপ্তর ওয়াশিংটন ডিসিতে অবস্থিত ছিল। কিন্তু স্পোর্টস ব্লগের "ভক্স মিডিয়া" নামে পুনঃনামকরণ হওয়ার পর ম্যানহাটনেও এর কার্যক্রম পরিচালিত হতে থাকে। 
ভক্স মিডিয়ার প্রধান নির্বাহী কর্মকর্তা জিম ব্যাংকফ ২০০৯ সাল থেকে এসবি নেশনের প্রধান নির্বাহী কর্মকর্তা হিসেবে দায়িত্ব পালন করছেন। এলেনা বার্জেরন প্রধান সম্পাদক হিসেবে দায়িত্বরত। 
এসবি নেশনের অবদানকারীরা আংশিক সময়ের জন্য দায়িত্ব পালন করেন। অবদানের উপর ভিত্তি করে তাদের পারিতোষিক দেওয়া হয়। বিজ্ঞাপনের মাধ্যমে এটি রাজস্ব আদায় করে।
টাইলার ব্লেসজিনস্কি এবং মার্কোস মৌলিতসাস ২০০৫ সালে এসবি নেশন সহপ্রতিষ্ঠাতা ছিলেন। ২০০৩ সালের নভেম্বরে ব্লেসজিনস্কি অ্যাথলেটিক্স নেশন নামে ব্লগ প্রতিষ্ঠা করেন। ওকল্যান্ড শহর থেকে আরম্ভ করে সারা যুক্তরাষ্ট্রেরই ক্রীড়াসংক্রান্ত খবর এখানে প্রকাশিত হতে থাকে। অ্যাথলেটিক্স নেশন দ্রুতই ব্লগঅ্যাডসের দ্বিতীয় বৃহত্তম ওয়েবসাইট হয়ে ওঠে (ডেইলি কস ছিল বৃহত্তম ওয়েবসাইট, যেখানে মৌলিতসাস সম্পাদক হিসেবে দায়িত্ব পালন করেন)। ব্লগ নেটওয়ার্কটি সৃষ্টি হওয়ার পর ছয়জন অতিরিক্ত লেখককে নিয়োগ দেওয়া হয়, যাদের কাজ ছিল ব্লেসজিনস্কিকে সাহায্য প্রদান করা। প্রতিষ্ঠিত ব্লগারদের বিষয়বস্তু রচনার জন্য নিয়োগ দেওয়া হয়। দর্শনার্থীরা মন্তব্য শাখায় অভিমত প্রকাশে সক্ষম হতেন। একটা সময় ব্লেসজিনস্কি বিষয়বস্তু রচনা ছেড়ে প্রতিষ্ঠানের প্রশাসনিক কর্মকাণ্ড সম্পাদনের দিকে অভিনিবেশ প্রদান করেন।
২০০৮ সালে সিরিআ-কে উপলক্ষ করে এসবি নেশন ৫ মিলিয়ন ডলারের অর্থ সংগ্রহে সক্ষম হয়।
হিতেন বর্মন

হিতেন বর্মন একজন ভারতীয় রাজনীতিবিদ, যিনি প্রথমদিকে অল ইন্ডিয়া ফরোয়ার্ড ব্লকের সঙ্গে যুক্ত ছিলেন এবং পরে সর্বভারতীয় তৃণমূল কংগ্রেসে যোগদান করেন। ২০১১ সালের পশ্চিমবঙ্গের বিধানসভা নির্বাচনে জয়লাভ করেন।
মাণেশ্বরের ও রাজাবালা বর্মণের পুত্র হিতেন বর্মন ১৯৫০ সালের ২১ শে জুন কোচবিহার জেলার গোপালপুরে জন্মগ্রহণ করেন। [১] মাঠভাঙ্গা উচ্চ বিদ্যালয়ে শিক্ষা লাভ করেন। পরবর্তীতে তিনি শিক্ষকতা করেন।
তিনি ১৯৭২ সালে জলপাইগুড়ির আনন্দ চন্দ্র কলেজে অধ্যয়নরত অবস্থায় অল্প বয়সে রাজনীতিতে প্রবেশ করেন। প্রাথমিকভাবে ছাত্র রাজনীতিতে জড়িয়ে পরেন, পরবর্তীকালে তিনি ফরোয়ার্ড ব্লকে যোগদান করেন।
ফরোয়ার্ড ব্লক ২০০৯ সালে তাদের বর্তমান সংসদ সদস্যকে পুনরায় পদপ্রার্থী করতে অস্বীকৃতি জানায়। এতে তিনি বিরক্ত হন ও দল ত্যাগ করেন এবং পরে তৃণমূল কংগ্রেসে যোগদান করেন। তিনি ২০১১ সালে শীতলকুচি (বিধানসভা কেন্দ্র) থেকে তৃণমূল কংগ্রেসের পদপ্রার্থী হিসাবে রাজ্য বিধানসভায় নির্বাচিত হন। ২০১১ সালে তাকে বনমন্ত্রী করা হয়, তবে ২০১৩ সালে তাকে মন্ত্রীত্ব থেকে অব্যাহতি দেওয়া হয়।
আলিয়ঁস ফ্রঁসেজ

আলিয়ঁস ফ্রঁসেজ (, ; “ফরাসি মৈত্রী”) একটি আন্তর্জাতিক সংগঠন যার লক্ষ্য বিশ্বব্যাপী ফরাসি ভাষা ও ফরাসিভাষী সংস্কৃতির প্রচার ও প্রসার করা। ১৮৮৩ খ্রিস্টাব্দের ২১শে জুলাই তারিখে আলিয়ঁস ফ্রঁসেজ পুর লা প্রোপাগাসিওঁ দ্য লা লঁগ নাসিওনাল দঁ লে কোলোনি এ আ লেত্রঁজে ("Alliance française pour la propagation de la langue nationale dans les colonies et à l'étranger", "(ফ্রান্সের) জাতীয় ভাষাকে উপনিবেশসমূহে ও ভিনদেশে ছড়িয়ে দেওয়ার জন্য ফরাসি মৈত্রী") নাম দিয়ে সংগঠনটি প্রতিষ্ঠা করা হয়। বর্তমানে ফ্রান্সের রাজধানী প্যারিসে অবস্থিত এর প্রধান কার্যালয়টির মূল উদ্দেশ্য হল দ্বিতীয় ভাষা হিসেবে ফরাসি ভাষার শিক্ষা প্রদান করা। ২০১৪ সালের হিসাব অনুযায়ী বিশ্বের সবগুলি মহাদেশে ১৩৭টি দেশে আলিয়ঁস ফ্রঁসেজের ৮৫০টি স্থানীয় সাংস্কৃতিক কেন্দ্র ছিল।
জ্যোতিপ্রিয় মল্লিক

জ্যোতিপ্রিয় মল্লিক একজন ভারতীয় রাজনীতিবিদ এবং পশ্চিমবঙ্গ সরকারের প্রাক্তন "বনমন্ত্রী" এবং প্রাক্তন "খাদ্য ও সরবরাহ মন্ত্রী"। তিনি ২০১১ পশ্চিমবঙ্গ রাজ্য বিধানসভা নির্বাচনে হাবড়া আসন থেকে নির্বাচিত বিধায়ক। ২৭শে অক্টোবর, ২০২৩ এ রেশন দুর্নীতির জন্য তিনি এনফোর্সমেন্ট ডিরেক্টরেট (ইডির) হাতে গ্রেপ্তার হন৷ তিনি বর্তমানে দুর্নীতির জন্য জেল হেফাজতে রয়েছেন৷ 
২৭ অক্টোবর,২০২৩ এ রেশন দুর্নীতি কান্ডে জ্যোতিপ্ৰিয় মল্লিক ইডির হাতে গ্রেফতার হন। আদালতে পেশ করার পরে শুনানি চলাকালীন উনি অসুস্থ হয় পরে। এরপর ৭ দিন হাসপাতালে থাকার পর ওনাকে ছেড়ে দেয়ার পরে ওনাকে ইডি হেফাজতে নিয়ে যাওয়া হয়। বর্তমানে রেশন দুর্নীতির জন্য উনি জেল হেফাজতে আছেন।
কান্তি বিশ্বাস

কান্তি বিশ্বাস ছিলেন একজন ভারতীয় রাজনীতিবিদ এবং পশ্চিমবঙ্গের প্রাক্তন মন্ত্রী।
কান্তি বিশ্বাস ব্রিটিশ ভারতের বেঙ্গল প্রেসিডেন্সির অন্তর্গত ফরিদপুর জেলায় জন্মগ্রহণ করেন।
তিনি এম.কম পাস করেন এবং বাংলা ভাষা আন্দোলনের মধ্যদিয়ে ঢাকা বিশ্ববিদ্যালয়ের ছাত্র রাজনীতিতে গভীরভাবে জড়িত পরেন এবং পরে কায়েদ ই আজম মেমোরিয়াল কলেজে শিক্ষকতা শুরু করেন।
কান্তি বিশ্বাস জাতীয় আওয়ামী পার্টির প্রতিনিধিত্ব করেছিলেন এবং একটি নির্বাচনে শেখ মুজিবুর রহমানের বিরুদ্ধে লড়াই করেছিলেন। ১৯৬০ সালে পশ্চিমবঙ্গে পাড়ি জমান, যখন পাকিস্তান সরকার কমিউনিস্ট পার্টি নিষিদ্ধ করে ও তার বিরুদ্ধে পরোয়ানা জারি করে।
১৯৬৭ সালে তিনি সিপিআই (এম) এর সদস্যপদ অর্জন করেন এবং কিষাণ সভা, ইউসিআরসি এবং ডিওয়াইএফআইয়ের কার্যক্রমে যুক্ত ছিলেন। তিনি দলিত শোষণ মুক্তি মঞ্চের সদস্য ও সামাজিক নয়া মঞ্চের সভাপতি ছিলেন।
তিনি সিপিআই (এম)-এর কয়েকজন দলিত নেতাদের মধ্যে একজন ছিলেন, যারা তাদের সরকারের আমলে মন্ত্রিপরিষদ পর্যন্ত পৌঁছেছিলেন এবং তিনি রাজ্যের দীর্ঘতম দায়িত্ব পালনকারী শিক্ষামন্ত্রীও ছিলেন।
মহাকর্ষ (চিত্রকর্ম)

মহাকর্ষ() (অভিকর্ষ নামেও পরিচিত) ওলন্দাজ চিত্রকর মাউরিৎস কোর্নেলিস এশ্যরের মিশ্রমাধ্যমে তৈরী চিত্রকর্ম। ১৯৫২ সালের জুনে সৃষ্ট চিত্রটি প্রথমে সাদা-কালো লিথোগ্রাফে মুদ্রিত হয়েছিল, পরবর্তিতে এশ্যর নিজহাতে জলরঙের ব্যবহারে চিত্রটি রঞ্জিত করেছিলেন।
চিত্রে এশ্যর ছোট তারকাকার ডোডেকাহেড্রন নামে পরিচিত একটি অ-উত্তল নিয়মিত বহুতলক অঙ্কন করেছেন। প্রতি তলে ট্রাপিজিয়াম সদৃশ্য দ্বারপথ আছে। এই দ্বারপথ দিয়ে বারো(১২) টি খোলসবিহীন কচ্ছপের মাথা ও পা বাহিরে প্রসারিত। কচ্ছপগুলো এই বহতলককে তাদের সবার একটি সাধারণ খোলস রূপে ব্যবহার করছে। এই ছয় জোড়া কচ্ছপ লাল, কমলা, হলুদ, ম্যাজেন্টা, সবুজ এবং আকাশী নীল রঙে রঙ্গিন। প্রতিটি কচ্ছপ, একই রঙের কচ্ছপের বিপরীত বাহুতে অবস্থিত।
গ্রন্থসূত্র
অ্যাপল সিলিকন

অ্যাপল সিলিকন হলো অ্যাপল ইনকর্পোরেটেড কর্তৃক পরিকল্পিত সিস্টেম অন এ চিপ (এসওসি) এবং সিস্টেম ইন এ প্যাকেজ (এসআইপি)। এগুলো মূলত এআরএম আর্কিটেকচার ব্যবহার করে। এগুলো অ্যাপলের ম্যাক, আইফোন, আইপ্যাড, অ্যাপল ওয়াচ, হোমপড, আইপড টাচ এবং অ্যাপল টিভির মতো পণ্যগুলির ভিত্তি। অ্যাপল তাদের ওয়্যারলেস হেডফোন এয়ারপডস এর জন্যও অ্যাপল এইচ১ নামে একটি এসওসি ডিজাইন করে। ২০২০ সালের ২২ জুন অ্যাপল বিশ্বব্যাপী বিকাশকারী সম্মেলন ২০২০-এ, অ্যাপল তাদের ম্যাকিন্টশ কম্পিউটারগুলি ইন্টেল প্রসেসর থেকে এআরএম-ভিত্তিক, অ্যাপল-ডিজাইনড প্রসেসরে স্থানান্তর করার পরিকল্পনা ঘোষণা করেছে। ২০২০ সালের ১০ নভেম্বর অ্যাপল এম১ প্রসেসর ব্যবহার করা প্রথম এআরএম ভিত্তিক ম্যাকের ঘোষণা করা হয়েছে।
অ্যাপল তাদের চিপ উৎপাদন অন্যান্য কোম্পানির থেকে আউটসোর্স করলেও কোম্পানির হার্ডওয়্যার এবং সফটওয়্যারের ব্যবহার পুরোপুরি নিয়ন্ত্রণ করে। অ্যাপলের সিলিকন ডিজাইনের দায়িত্বে রয়েছেন জনি স্রোজি।
 হলো আইফোন, আইপ্যাড, আইপড টাচ এবং অ্যাপল টিভি ডিজিটাল মিডিয়া প্লেয়ারের কয়েকটি নির্দিষ্ট মডেলে ব্যবহৃত এসওসি এর একটি গোষ্ঠী। একক যন্ত্র হিসেবে মোবাইল কম্পিউটিং ফাংশন সরবরাহ করার জন্য এগুলোতে এক বা একাধিক এআরএম-ভিত্তিক প্রসেসিং কোর (সিপিইউ), গ্রাফিক্স প্রসেসিং ইউনিট (জিপিইউ), ক্যাশ মেমরি এবং প্রয়োজনীয় অন্যান্য ইলেকট্রনিক্স অন্তর্ভুক্ত করা হয়েছে।
বেলুড় মঠ রেলওয়ে স্টেশন

বেলুড় মঠ রেলওয়ে স্টেশন কলকাতা শহরতলি রেলওয়ের একটি প্রান্তিক স্টেশন,যেটি পূর্ব রেলওয়ের হাওড়ার মাধ্যমে বেলুড় মঠ ও রামকৃষ্ণ মিশনের সমস্ত সদরদপ্তরগুলিকে সংযুক্ত করেছে।
বেলুড় মঠ রেলওয়ে স্টেশন থেকে ১.৫  কিমি দূরে গঙ্গা নদীর তীরে বেলুড় মঠ অবস্থিত,যেটি হল রামকৃষ্ণ মিশনের সদর দপ্তর এবং সমগ্র বিশ্বের মানুষের কাছে অন্যতম একটি পর্যটনকেন্দ্র ও তীর্থক্ষেত্র। স্বামী বিবেকানন্দ ১৯০০ সালে বেলুড় মঠ তৈরি করেন এবং পবিত্র স্থানটিতে এই মহান ঋষি ও যুবনেতার সমাধি রয়েছে এবং সমাধিটি সারদা দেবী ও রামকৃষ্ণ পরমহংসদেবের সমাধির পাশেই রয়েছে।
জাতীয় ক্রীড়া দিবস

জাতীয় ক্রীড়া দিবস একটি সরকারি দিবস যা বিশ্বের বিভিন্ন দেশে উৎযাপিত হয়ে থাকে। ক্রীড়া সচেতনতা বৃদ্ধি এবং দেশের ক্রীড়া সংস্কৃতি ও জাতীয় ক্রীড়া দলগুলোর প্রতি শ্রদ্ধাবোধ বাড়াতে দিবসটি পালিত হয়।
ইরানে ১৭ অক্টোবর "শারীরিক শিক্ষা ও ক্রীড়া দিবস" এবং ১৭ থেকে ২৩ অক্টোবর "শারীরিক শিক্ষা ও ক্রীড়া সপ্তাহ" হিসেবে উৎযাপিত হয়।
কাতারে জাতীয় ক্রীড়া দিবস একটি সরকারি ছুটির দিন। জনগণকে স্বাস্থ্যকর জীবনধারা সম্পর্কে সচেতন করতে প্রতি বছর ফেব্রুয়ারি মাসের দ্বিতীয় মঙ্গলবার দিবসটি উৎযাপন করা হয়। ২০১২ সালে দেশটিতে প্রথমবারের মতো জাতীয় ক্রীড়া দিবস উৎযাপিত হয়েছিল।
জাপানে একটি সরকারি ছুটির দিন। টোকিওতে আয়োজিত ১৯৬৪ গ্রীষ্মকালীন অলিম্পিকের উদ্বোধনী দিবসের স্মরণে ১৯৬৬ সাল থেকে প্রতি বছর ১০ অক্টোবর দিবসটি উৎযাপন করা হত। কিন্তু, ২০০০ সাল থেকে অক্টোবরের ২য় সোমবারে দিবসটি উৎযাপিত হয়ে আসছে।
জাতিসংঘের -এর অনুসরণে বাংলাদেশে ২০১৭ সাল থেকে প্রতিবছর ৬ এপ্রিল জাতীয় ক্রীড়া দিবস উৎযাপন করা হয়।
হকি খেলোয়াড় ধ্যান চাঁদের জন্মবার্ষিকী উপলক্ষে প্রতিবছর ২৯ আগস্ট ভারতে জাতীয় ক্রীড়া দিবস উৎযাপিত হয়। ভারতের হয়ে ১৯২৮, ১৯৩২ ও ১৯৩৬ সালের অলিম্পিক গেমসে স্বর্ণপদক জয়ী এই খেলোয়াড় তার ক্যারিয়ারে (১৯২৬—১৯৪৯) মোট ৫৭০টি গোল করেন।
আন্তর্জাতিক হকি অঙ্গনে ভূমিকা রাখার পাশাপাশি তিনি একাধিকবার তার দেশকে সাফল্যের শীর্ষে নিতে অবদান রেখেছেন। তিনি ভারতীয় এবং বিশ্ব হকির এক কিংবদন্তিতুল্য ব্যক্তিত্ব। তার স্মরণে ভারতের ক্রীড়াঙ্গনে আজীবন কৃতিত্বের জন্য সর্বোচ্চ পুরস্কার— মেজর ধ্যানচাঁদ পুরস্কারের প্রবর্তন করা হয়েছে এবং তার জন্মদিনেই দেশটিতে জাতীয় ক্রীড়া দিবস উদ্‌যাপন করা হয়। ধ্যানচাঁদ ১৯০৫ সালের ২৯ আগস্ট জন্মগ্রহণ করেন।
জাতীয় ক্রীড়া দিবস () মালয়েশিয়ার একটি সরকারি ছুটির দিন, যা প্রতিবছর অক্টোবরের দ্বিতীয় শনিবারে পালিত হয়। জনগণের মধ্যে স্বাস্থ্যকর জীবনযাত্রার ব্যাপারে সচেতনতা সৃষ্টিই এর মূল লক্ষ্য। ২০১৫ সাল থেকে দেশটিতে এই দিবসটি উৎযাপিত হয়ে আসছে।
অ্যারিজোনা ডেইলি স্টার

অ্যারিজোনা ডেইলি স্টার মার্কিন যুক্তরাষ্ট্রের দক্ষিণ অ্যারিজোনার টুকসন এবং আশেপাশের জেলাগুলিতে পরিবেশিত প্রধান দৈনিক পত্রিকা।
এলসি হিউজ ১৮৭৭ সালে অ্যারিজোনা টেরিটরি গভর্নর এবং "আরিজোনা স্টারের" প্রতিষ্ঠাতা ছিলেন। প্রথম সংখ্যাটি ১৮৭৭ সালের ২৯ মার্চ প্রকাশিত হয়েছিল। পত্রিকাটি ১৮৭৯ সালের জুনে "অ্যারিজোনা ডেইলি স্টারে" পরিণত হয়। 
১৯৭১ সালে পুলিৎজার এই কাগজটি কিনেছিলেন; লি এন্টারপ্রাইজ ২০০৫ সালে পুলিৎজার কিনেছিল।
১৯৮১ সালে, "স্টার" সাংবাদিক ক্লার্ক হ্যালাস এবং রবার্ট বি লো পুলিৎজার পুরস্কার পেয়েছিলেন, অ্যারিজোনা বিশ্ববিদ্যালয়ের ফুটবল কোচ, টনি ম্যাসন দ্বারা নিয়োগে নিয়ম লঙ্ঘনের রিপোর্টগুলির জন্য।
অ্যারিজোনা ডেইলি সান

অ্যারিজোনা ডেইলি সান মার্কিন যুক্তরাষ্ট্রের অ্যারিজোনার ফ্ল্যাগস্ট্যাফের একটি ৬ দিনের সংবাদপত্র। এটি বৃহস্পতিবার ফ্ল্যাংস্ট্যাফ লাইভ নামে একটি বিনোদন পরিপূরক প্রকাশ করে। এটি উত্তর অ্যারিজোনার মাউন্টেন লিভিং ম্যাগাজিন নামে একটি মাসিক পত্রিকাও প্রকাশ করে। এটি পূর্বে স্ক্রিপস লীগ নিউজপেপারের মালিকানাধীন ছিল, যা ১৯৯৬ সালে পুলিৎজার অধিগ্রহণ করেছিলেন; লি এন্টারপ্রাইজগুলি ২০০৫ সালে পুলিৎজার অধিগ্রহণ করে।
দ্য ডেইলি কুরিয়ার (অ্যারিজোনা)

দ্য ডেইলি কুরিয়ার অ্যারিজোনার ইয়াভাপাই কাউন্টির, একটি সংবাদপত্র। যা ওয়েস্টার্ন নিউজ অ্যান্ড ইনফোর মালিকানাধীন। 
এটি ১৮৮২ সাল থেকে বিদ্যমান। ওয়েস্টার্ন নিউজ অ্যান্ড ইনফো, ইনক স্থানীয়, আঞ্চলিক, জাতীয় এবং আন্তর্জাতিক সংবাদ এবং মতামত সমন্বিত "ডেইলি কুরিয়ারের" মুদ্রণ এবং অনলাইন সংস্করণ উভয়ই প্রকাশ করে।
তেঁতুলিয়া করিডোর

তেঁতুলিয়া করিডোর হলো দীর্ঘ একটি প্রস্তাবিত সংযোগপথ, যা বাংলাদেশের সর্ব-উত্তরের তেঁতুলিয়া উপজেলার দেবনগর ইউনিয়নের মধ্য দিয়ে ভারতের পশ্চিমবঙ্গ রাজ্যের উত্তর দিনাজপুর জেলার চোপড়া মহকুমাকে জলপাইগুড়ি জেলার জলপাইগুড়ি ও ময়নাগুড়ির সাথে যুক্ত করবে। করিডোরটি খোলার জন্য ভারতীয় সরকার বাংলাদেশ সরকারের সাথে আলোচনা চালু রেখেছে। এ করিডোরটি প্রায় দূরত্ব কমিয়ে উত্তর-পূর্ব ভারতের মূল ভারতীয় ভূখণ্ডের সঙ্গে যোগাযোগ সহজতর করবে।
ভারত বিভাজনের পর থেকে ভারতের মূল ভূখণ্ডের সাথে উত্তর-পূর্ব ভারতের একমাত্র সংযোগ সড়ক হলো শিলিগুড়ি করিডোরের সরু পথ, যা ভূমিধ্বস প্রভৃতি সহসা প্রাকৃতিক বিপর্যয়ের সম্মুখীন। ১৯৮০ খ্রিষ্টাব্দে স্বাক্ষরিত বাংলাদেশ–ভারত বাণিজ্য চুক্তির অষ্টম ধারা অনুসারে, “উভয় দেশের সরকার দুই দেশের মধ্যকার বাণিজ্যের জন্য একে অপরের জলপথ, রেলপথ ও সড়কপথ ব্যবহার করতে এবং এক দেশের সীমানার ভেতর দিয়ে অন্য দেশের পণ্য পরিবহনে সম্মত হচ্ছে।” এই চুক্তির আওতায় ভারত নিজ ভূখণ্ডের ওপর তিন বিঘা করিডোরের মাধ্যমে সীমিত সময়ের জন্য ইজারা ভিত্তিতে বাংলাদেশ-বাংলাদেশ যাতায়াতের সুবিধা দেয়। পরবর্তীতে ২০১১ খ্রিষ্টাব্দের সেপ্টেম্বর মাসে সেই সময় ২৪ ঘণ্টায় উন্নীত হয়। এর বিনিময়ে এই অঞ্চলের রাজনীতিবিদরা বাংলাদেশের ওপর দিয়ে ভারতের চলাচলের সুবিধা দিতে অনুরোধ করে।
বাংলাদেশ সরকার তেঁতুলিয়া করিডোর বিষয়ে কোনো সিদ্ধান্ত গ্রহণ করেনি, বরং সিদ্ধান্ত অনিষ্পন্ন রয়েছে। স্থানীয় নেতারা ভারত সরকারকে এই বিষয়ে অগ্রসর হতে এবং বাংলাদেশ–ভারত ছিটমহল বিনিময় চুক্তির আওতায় এর সমাধান করার তাগিদ দেন।
তেঁতুলিয়া করিডোর ভারতের মূল ভূখণ্ডের সাথে উত্তর–পূর্ব ভারতের দূরত্ব পর্যন্ত কমিয়ে আনবে। এইভাবে এই অঞ্চলের বাণিজ্য সহজতর করার পাশাপাশি জলপাইগুড়ি জেলাকে প্রশাসনিক দিক দিয়ে রাজ্যের রাজধানীর সাথে দ্রুততর সংযোগ নিশ্চিত করবে।
দ্য ডেইলি টেরিটোরিয়াল

দ্য ডেইলি টেরিটোরিয়াল অ্যারিজোনার টুকসনের স্থানীয় একটি দৈনিক (সোমবার-শুক্রবার) পত্রিকা। পিমা কাউন্টির রেকর্ডের আইনি কাগজ, এটি কাউন্টির মধ্যে দায়ের করা আইনি নোটিশ পাশাপাশি কিছু ব্যবসায়িক সংবাদও তালিকাভুক্ত করে।
দ্য কিংম্যান ডেইলি মাইনার

কিংম্যানম্যান মাইনার ওয়েস্টার্ন নিউজ অ্যান্ড ইনফোর মালিকানাধীন অ্যারিজোনার কিংম্যানের একটি স্থানীয় সংবাদপত্র। এর প্রচলন ৮,০৩০।
সুপার!

সপার! (ইতালীয় উচ্চারণ: "সুপের!") হলো একটি ইতালিয় টেলিভিশন চ্যানেল। এটি ভাইয়াকম সিবিএস নেটওয়ার্ক ইমইএএ-এর আওতাভূক্ত। চ্যানেলটি ১ সেপ্টেম্বর ২০১০ সালে ডিয়া সুপার নামে যাত্রা শুরু করে। তার দু বছর পর 
১৮ই মার্চ ২০১২ ইং তারিখে চ্যানেলটি তার নাম পরিবর্তন করে "সুপার!" রাখে। চ্যানেলটির অফিসিয়াল কাজের তত্ত্ববধায়ন করেন বিশিষ্ট কন্ঠ অভিনেতা রেনাতো নোভারা।
"সুপার!" শিশু কিশোরদেরকে লক্ষ করে বিভিন্ন প্রকারের টিভি ধারাবাহিক প্রদর্শন করে।
"সপার!" হলো প্রথম টিভি চ্যানেল যেটি ড্রিম হাই নামক কোরিয় নাটক ১লা সেপ্টেম্বর থেকে ১৬ই অক্টোবর ২০১৩ ইং পর্যন্ত সম্প্রচার করে, ইতালিতে এটিই একমাত্র চ্যানেল যেটি কোরিয় টিভি সিরিজ প্রচার করেছে। তবে এই ধারাবাহিকটিকে ব্যাপকভাবে সম্পাদন করা হয়েছিল এবং ইতালীয় ভাষায় অনুবাদ করা হয়েছিল এবং চরিত্রগুলির নাম রূপান্তর করা হয়েছিল (উদাহরণসরূপ, Hye-mi কে স্যাম, Sam-dong কে ব্রায়ান, ও Jin-guk কে ডিলান নামকরণ করা হয়)। পর্বগুলোকে ২ ভাগ করা হয়েছিল, কিছু পর্ব চলার সময়কে সংক্ষিপ্ত করার জন্য ও শিশুদের উপযোগী করার জন্য কিছু দৃশ্যপট কর্তন করা হয়।
অক্টোবর ২০১৯ সালে, প্রাক-বিদ্যালয়ের শিশুদের লক্ষ্য করে একটি নতুন প্রোগ্রামিং ব্লক প্রচার করা হয়, যার আওতায় শিমার এবং শাইন বা বাবল গুপির মত সিরিজ সম্প্রচার করা হয়।
মাসিক গড় দিন সম্পর্কিত অডিটেল উপাত্ত.
ভার্ডে ইন্ডিপেন্ডেন্ট

ভার্ডে ইন্ডিপেন্ডেন্ট মার্কিন যুক্তরাষ্ট্রের অ্যারিজোনা অঙ্গরাজ্যের কটনউড শহর থেকে প্রকাশিত একটি স্থানীয় সংবাদপত্র। এটি ১৯৮৮ সালে রিচার্ড ব্রান প্রতিষ্ঠা করেছিলেন। 
এটি সপ্তাহে তিনবার ওয়েস্টার্ন নিউজ অ্যান্ড ইনফো দ্বারা প্রকাশিত হয়। এটির প্রচলন রয়েছে প্রায় ৩,০০০। 
২০১৫ সালে, কাগজটি হালকাভাবে সম্পাদিত শেরিফের অফিসের প্রেস রিলিজের জন্য সমালোচিত হয়েছিল। কাগজটি বলেছে যে লেবেলিং এবং তদারকির অভাব ছিল ।
টানড্রা টাইমস

টানড্রা টাইমস ছিল একটি দ্বি-সাপ্তাহিক সংবাদপত্র, যা মার্কিন যুক্তরাষ্ট্রের আলাস্কা অঙ্গরাজ্যের ফেয়ারব্যাংকস শহর থেকে ১৯৬২ থেকে ১৯৯৭ পর্যন্ত প্রকাশিত হয়েছিল।
"দ্য এস্কিমো-ইন্ডিয়ান অল-আলাস্কা নিউজপেপার" এর প্রথম সংস্করণ ১৯৬২ সালের ১ অক্টোবর প্রকাশিত হয়েছিল। লক্ষ্য ছিল আলাস্কার সমস্ত স্থানীয়দের আগ্রহের বিষয়ে অবহিত করা। 
পত্রিকার প্রথম সম্পাদক ছিলেন হাওয়ার্ড ইউয়াক রক (১৯১১-১৯৭৬)। হাওয়ার্ড টম স্ন্যাপ নামের একজন ফেয়ারব্যাঙ্কসের সাংবাদিককে প্রথম ইস্যুতে তাকে সাহায্য করার জন্য রাজি করিয়েছিলেন। 
১৯৯৭ সালে "টানড্রা টাইমস" প্রকাশনা বন্ধ করে দেয়, তবে এর ফটোগ্রাফিক সংরক্ষণাগারটি টুজি কনসোর্টিয়াম লাইব্রেরি দ্বারা অধিগ্রহণ করা হয়েছিল এবং এটি অনলাইনে উপলব্ধ।
উড়িষ্যা প্রদেশ

উড়িষ্যা প্রদেশ ছিল ব্রিটিশ ভারতের একটি প্রদেশ। ১৯৩৬ সালের এপ্রিল মাসে বিহার ও উড়িষ্যা প্রদেশকে ভাগ করে এই প্রদেশটি গঠন করা হয়। এই প্রদেশের অন্তর্ভুক্ত অঞ্চলটি বর্তমান ভারতের ওড়িশা রাজ্যের সাথে সাদৃশ্যপূর্ণ।
এর পূর্বে ১৯১২ সালের ১ এপ্রিলে বঙ্গ প্রদেশের পশ্চিমাংশ পৃথক করে থেকে বিহার ও উড়িষ্যা প্রদেশ গঠন করা হয়। ঠিক ২৪ বছর পর ১৯৩৬ সালের ১ এপ্রিলে বিহার ও উড়িষ্যা প্রদেশ বিভক্ত করে পৃথক বিহার প্রদেশ এবং উড়িষ্যা প্রদেশ গঠন করা হয়। গঞ্জাম জেলা এবং মাদ্রাজ প্রেসিডেন্সির ভাইজাপটম জেলার অংশগুলি ভিজাগাপতম পার্বত্য অঞ্চল এজেন্সি এবং গঞ্জাম পার্বত্য অঞ্চল সংস্থার অংশ সহ ওড়িশা প্রদেশে স্থানান্তরিত হয়েছিল। 
১৮০৩ সালের ১৪ অক্টোবরে ব্রিটিশ রাজ উড়িষ্যা দখল করে। ব্রিটিশ ভারতে এটি ছিল বেঙ্গল প্রেসিডেন্সির একটি বিভাগ। এর রাজধানী ছিল কটকে। ৩৫,৬৬৪ বর্গ কিলোমিটার আয়তনের এই প্রদেশটিতে ১৯০১ সালে মোট বাসিন্দা ছিল ৫০,০৩,১২১ জন। উড়িষ্যার করদ রাজ্যগুলোও এই প্রদেশের অন্তর্ভুক্ত ছিল। ১৯১২ সালের ১ এপ্রিল বিহার ও উড়িষ্যা প্রদেশকে বাংলা থেকে পৃথক করা হয়। এরপর উড়িষ্যার করদ রাজ্যগুলো বিহার ও উড়িষ্যার গভর্নরের অধীনে ছিল। ১৯৩৬ সালে তৎকালীন বিহার ও উড়িষ্যা প্রদেশের পাঁচটি জেলা পৃথক করে নতুন উড়িষ্যা প্রদেশ গঠন করা হয়। 
ভারত শাসন আইন প্রদেশটিতে একটি প্রাদেশিক আইনসভা ও দায়িত্বশীল সরকার নির্বাচনের ব্যবস্থা করেছিল। ১৯৩৭ সালে অনুষ্ঠিত নির্বাচনে ভারতীয় জাতীয় কংগ্রেস সংখ্যাগরিষ্ঠতা অর্জন করলেও তারা সরকার গঠন করতে অস্বীকৃতি জানায়। পরালক্ষেমুন্দির মহারাজা কৃষ্ণচন্দ্র গজপতিের অধীনে অস্থায়ী সংখ্যালঘু সরকার গঠন করা হয়। 
কিন্তু কংগ্রেস সিদ্ধান্তটি বদলে ১৯৩৭ সালের জুলাইয়ে সরকার গঠনের সিদ্ধান্ত নেয়। তাই প্রদেশের গভর্নর বিশ্বনাথ দাসকে সরকার গঠনের আমন্ত্রণ জানান।
ভারতীয় নেতাদের সাথে পরামর্শ না করেই জার্মানির বিরুদ্ধে গভর্নর-জেনারেলের যুদ্ধের ঘোষণার প্রতিবাদে ১৯৩৯ সালে অন্যান্য প্রদেশের কংগ্রেস মন্ত্রীদের পাশাপাশি বিশ্বনাথ দাস পদত্যাগ করেন। ফলে ১৯৪১ সাল পর্যন্ত উড়িষ্যা প্রদেশ রাজ্যপালের শাসনাধীন থাকে। এরপর ১৯৪১ সালে কৃষ্ণচন্দ্র গজপতিকে আবারও প্রধানমন্ত্রীর দায়িত্ব দেওয়া হয়। এই সরকার ১৯৪৪ সাল পর্যন্ত স্থায়ী হয়।
এরপর ১৯৪৬ সালে অনুষ্ঠিত নির্বাচনে কংগ্রেস পুনরায় সংখ্যাগরিষ্ঠতা অর্জন করে। এই দফায় হরেকৃষ্ণ মাহাতাবের অধীনে সরকার গঠন করা হয়।
পোলা উৎসব

পোলা উৎসব (Pola festival) হলো বলদ ও ষাঁড় কেন্দ্রিক একটি উৎসব। ভারতের মহারাষ্ট্র, ছত্তিশগড়,মধ্যপ্রদেশ, তেলেঙ্গানা এবং কর্ণাটক-এর কৃষকরা বলদ ও ষাঁড়কে সম্মান করে এই উৎসব পালন করে। পোলা উৎসব একটি ধন্যবাদজ্ঞাপন উৎসবও বটে। কৃষক এবং তাদের পরিবারের লোকেরা এই  উৎসবে বলদদের ধন্যবাদ জানায়। ওই সব রাজ্যে বলদ এবং ষাঁড়দের কৃষি এবং কৃষিকাজে গুরুত্বপূর্ণ ভূমিকাকে  স্বীকৃতি দিতেই এই উৎসব পালন করা হয়। পোলা উৎসবের এক-দু'দিন আগের থেকেই বলদদের আদর করা শুরু হয়।
কৃষক এবং কৃষক পরিবার তাদের বলদদের প্রশংসা করে এই উৎসব উদ্‌যাপন করে। মহারাষ্ট্রের গ্রামাঞ্চলের স্কুলগুলিতে পোলা উৎসব উপলক্ষে ছুটি থাকে। কৃষকরা পোলা উৎসবের দিন বলদদের দিয়ে কোনও কাজ করায় না।
পোলা মূলতঃ কৃষকদের উৎসব। সারা বছর কৃষিকাজে সহায়তা  করার জন্য কৃষকরা তাদের বলদ এবং ষাঁড়গুলিকে শ্রদ্ধা ও ধন্যবাদ জানায়। এই উৎসব মাঠের কৃষিকাজ এবং বর্ষার কৃষিবীজ বপনের পরে সাধারণত আগস্টের শেষের দিকে বা সেপ্টেম্বরের শুরুতে উদ্‌যাপন হয়। পোলা উৎসবর দিন, বলদগুলিকে প্রথমে স্নান করানো হয়, এবং তারপর বিভিন্ন অলঙ্কার এবং শাল দিয়ে সজ্জিত করা হয়। তাদের শিংগুলিতে রঙ লাগানো এবং আঁকা হয়। গলায় ফুলের মালা দিয়ে সাজানো হয়। বলদগুলি সেদিন কোন কাজ করে না। যেখানে কৃষকরা ফসলের মরসুম উদ্‌যাপন করে সেখানে কৃষকদের শোভাযাত্রায় বলদগুলিও অংশগ্রহণ করে।
সন্ধ্যায় সুসজ্জিত বলদগুলিকে নিয়ে  নাচ ও গান হয়। প্রথম যে বলদটি বের হয় সেটি সব থেকে বয়স্ক বলদ। এই বলদটির শিং দুটিতে একটি কাঠের ফ্রেম (মকহর নামে পরিচিত) বাঁধা হয়। এই বলদটিকে দুটি খুঁটির মধ্যে বাঁধা আম গাছের পাতা দিয়ে তৈরি একটি দড়িকে ছিঁড়তে হয় । তাকে গ্রামের অন্যান্য গবাদি পশুরা অনুসরণ করে। 
এই উৎসবটি মধ্য ও পূর্ব মহারাষ্ট্রে মারাঠাদের মধ্যে দেখতে পাওয়া যায়। এইধরনের উৎসব অন্য নামে ভারতের অন্যান্য অঞ্চলের হিন্দুরাও পালন করে থাকে। এটিকে দক্ষিণে ভারতে মাট্ট‌ু পোঙ্গল এবং উত্তর ও পশ্চিম ভারতে গোধান নামে পালন করা হয়।
দ্য স্কাগওয়ে নিউজ

দ্য স্কাগওয়ে নিউজ আলাস্কার স্ক্যাগওয়েতে জানুয়ারি মাসে একবার প্রকাশিত একটি সংবাদপত্র, তারপর বছরের বাকি সময় মাসে দু'বার প্রকাশিত হয়।
"দ্য স্কাগওয়ে নিউজ" বা বিভিন্ন সময়ে "স্কাগওয়ে উইকলি নিউজ" এবং "স্কাগওয়ে ডেইলি নিউজের" অনুরূপ শিরোনামের একটি আলাদা পত্রিকা ১৮৯৭ সাল থেকে ১৯০০ দশকের গোড়ার দিকে স্কাগওয়েতে প্রকাশিত হয়েছিল। 
বর্তমান "স্ক্যাগওয়ে নিউজটি" প্রথমে ১৯৭৮ সালে উইলিয়াম জে "জেফ" ব্র্যাডি প্রতিষ্ঠা করেছিলেন। এটি ১৯৭৮ সাল থেকে ১৯৭৯ সাল পর্যন্ত "লিন ক্যানেল নিউজ" গঠনের জন্য হেইনস ভিত্তিক "চিলকাত ভ্যালি নিউজের" সাথে একীভূত হয় এবং ১৯৮২ সালে পুনরায় পৃথক কাগজ হিসাবে প্রকাশনা শুরু করে।
ল্যারি পার্সিলি, যার বন্ধু কাগজটি প্রতিষ্ঠা করেছিল, এটি এপ্রিল ২০১৯ এ অর্জন করেছিল। ২০১৯ সালে পার্সিলি নিখরচায় কোনও নতুন মালিককে সংবাদপত্রটি দেওয়ার চেষ্টা করছিল। পত্রিকাটি গ্রহণের জন্য আলাস্কার চুগিয়াকের দুই মহিলা মেলিন্ডা মুনসন এবং গ্রেচেন ওয়েমহফকে ব্যক্তিগতভাবে বেছে নিয়েছিলেন। মুনসন এবং ওয়েমহফ ২০২০ সালের ৩ মার্চ দায়িত্ব গ্রহণ করেছিলেন। 
কাগজটি সাধারণত মাসের দ্বিতীয় এবং চতুর্থ শুক্রবারে পাওয়া যায়।
ইনসার্জেন্ট৪৯

ইনসার্জেন্ট৪৯, আলাস্কার অ্যাঙ্করেজ ভিত্তিক একটি বিকল্প মাসিক পত্রিকা ছিল। এটি প্রাথমিকভাবে একটি ওয়েবসাইট হিসাবে প্রতিষ্ঠিত হয়েছিল, যা সাপ্তাহিক হালনাগাদ করা হয়। প্রথম অনলাইন সংস্করণ প্রকাশিত হয়েছিল ১ এপ্রিল, ২০০৫; প্রথম মুদ্রণ সংস্করণ অক্টোবর ২০০৫ এ প্রকাশিত হয়েছিল। কাগজটি মার্চের ইস্যুতে মুদ্রণ প্রকাশনার অব্যাহত রেখেছিল, তবে কেবলমাত্র এপ্রিল ২০০৬ এর সংস্করণ হিসাবে অনলাইন প্রকাশনায় প্রত্যাবর্তিত হয়েছিল। ২০০৬ আলাস্কা প্রেস ক্লাব সম্মেলনে কাগজটি বেশ কয়েকটি পুরস্কার পেয়েছিল।
মোহাভে ভ্যালি ডেইলি নিউজ

মোহাভে ভ্যালি ডেইলি নিউজ মার্কিন যুক্তরাষ্ট্রের অ্যারিজোনার বুলহেড সিটির একটি পত্রিকা। এটি ১৯৬৪ সালে কাছের "নিডেল ডিসার্ট স্টারের" মালিক এবং প্রকাশক লি বি পেরি দ্বারা শুরু করা হয়েছিল, একটি সাপ্তাহিক সংবাদপত্র যা নিডেল, ক্যালিফোর্নিয়ায় এবং দক্ষিণ মোহাভে উপত্যকায় পরিবেশিত হয়। এটি ব্রেহম কমিউনিকেশনসের মালিকানাধীন এবং এর প্রচলন রয়েছে ৮,৬০০।